Tónlistarkonan Þórunn Antonía var að senda frá sér nýtt lag , Ofurkonan og myndband sem hafa hlotið góðar viðtökur . Hún segir heiti lagsins vera lýsandi fyrir sitt eigið líf þar sem hún sé nýbúin að eignast son og sé því orðin einstæð tveggja barna móðir . Valgeir Magnússon , eða Valli Sport eins og hann er oft kallaður í bransanum , hafði samband fyrr á árinu og boðaði mig á fund . Hann byrjaði að segja að hann væri með lag og hugmynd sem hann vildi ræða . Ég var nýorðin ólétt þarna og handviss um að ég væri ekki rétta manneskjan í verkið ; því þegar maður hefur verið stimplaður frekar eftir útliti en hæfileikum eða flokkaður sem poppstjarna eru ekki margir að hringja með popplög í farteskinu þegar maður er með bjúg með bumbu . En svo passaði það fáránlega vel saman . Valgeir var nefnilega búinn að taka viðtöl við fjöldann allan af íslenskum konum um þeirra reynsluheim og það fléttaðist saman við lag og texta sem urðu til í okkar samstarfi , “ segir Þórunn Antonía um nýja lagið og myndbandið . Því fór svo að hún skellti sér í stúdíó ásamt Valgeiri og Ásgeiri Orra Ásgeirssyni í Stop Wait Go . Þannig varð þessi samsuða til , eins og hún orðar það , en texti lagsins er ádeila á pressuna sem konur setja á sig sjálfar út frá alls konar viðmiðum í samfélaginu . „ Í dag máttu vera allt , “ tekur hún sem dæmi , „ en þarft líka að vera góð í öllu . Ég er ekki þannig , ég er „ haugur “ , á jákvæðan hátt ; ég elska að staldra við og njóta lífsins á „ ómerkilegum “ augnablikunum . Á fínu máli kallast þetta víst núvitund . En svo er ég algjör skriðdreki þegar ég þarf að vera dugleg , “ undirstrikar hún . Ljósmynd : Alexandra / Dóttir Talandi um veruleika kvenna þá hefurðu verið ófeimin við að ræða ýmis málefni sem snúa að konum . „ Veistu ég bara stend með konum . Ég er til dæmis þannig gerð að ef karlmaður kemur illa fram við mig og nælir sér strax í nýja , óska ég þess að hann komi betur fram við hana frekar en að blóta henni . Ég bara elska konur , “ segir hún . „ Ég á eina litla konu sem er fimm ára og ég vil gera heiminn að betri stað fyrir hana . Þriðja hver kona verður fyrir kynferðisofbeldi . Á Íslandi leita konur daglega á neyðarmóttöku vegna heimilisofbeldis . Svo erum við oft svo vondar við okkur sjálfar . Við gerum landakort af líkömum okkar og merkjum rass , læri og svo framvegis , eins og þetta séu einhver óvinasvæði sem við þurfum að taka í gegn til að vera sætar og mega anda . Úff , ég þoli ekki þetta rugl , “ segir hún og bætir við að sér finnist konur frábærar , allar með tölu . „ Þetta er það besta sem gat gerst . Ég elska líf mitt . “ Lánsöm í lífinu Líður þér sjálfri vel í eigin skinni ? „ Veistu , hefði einhver sagt fyrir svolitlu síðan að ég kæmi til með að verða einstæð móðir í dreifbýli þá hefði ég kýlt viðkomandi . Svo varð ég einhleyp tveggja barna móðir og þunglynd eftir sambandsslit og hélt að allt yrði ömurlegt . Nú hlæ ég að þeirri vitleysu , því þetta er algjör draumur , “ segir Þórunn Antonía en hún flutti ásamt dóttur sinni til Hveragerðis fyrr á árinu og eignaðist þar son . „ Þvílík lífsgæði . Þetta er það besta sem gat gerst . Ég elska líf mitt . Elska börnin mín og er meðvituð um hversu heppin ég er að að hafa eignast þau . “ Hún segir þetta einfaldlega sýna að maður geti vel verið fáránlega hamingjusamur þótt hlutirnir fari kannski á annan veg en maður ætlaði og erfiðleikar geti á endanum leitt mann á betri stað .